****

**ประกาศองค์การบริหารส่วนตำบลเขาพระทอง**

**เรื่อง การเก็บข้อมูลจากผู้มีส่วนได้ส่วนเสียภายนอก**

**---------------------------------------------**

 ตามที่จังหวัดนครศรีธรรมราช ขอความร่วมมือองค์กรปกครองส่วนท้องถิ่นทุกแห่งในพื้นที่ ให้ดำเนินการในขั้นตอนการทำแบบสำรวจ สำหรับการประเมินคุณธรรมและความโปร่งใสในการดำเนินงาน ขององค์กรปกครองส่วนท้องถิ่น ประจำปีงบประมาณ พ.ศ. 2563

สำหรับขั้นตอนการทำแบบสำรวจ ได้แก่แบบวัดการรับรู้ผู้มีส่วนได้ส่วนเสียภายนอก การเก็บข้อมูลจากผู้มีส่วนได้ส่วนเสียภายนอก สำนักงาน ป.ป.ช. ได้จัดส่งช่องทางการเข้าระบบ ITAS ให้แก่ Admin ของหน่วยงานทางระบบ ITAS โดยช่องทางการเข้าระบบ ITAS จะอยู่ในลักษณะ QR Code โดยเมื่อผู้มีส่วนได้ส่วนเสียภายนอกเข้าระบบแล้ว จะต้องยืนยันตนเองด้วยการกรอกหมายเลขบัตรประชาชนของตนเองก่อนทำแบบสำรวจ โดยระบบจะตรวจสอบความถูกต้องของเลขบัตรประชาชนเพื่อป้องกันการตอบซ้ำของผู้ใช้งานและเพื่อให้ผลการประเมินมีความคลาดเคลื่อนน้อยที่สุดเท่านั้น ไม่มีการเชื่อมโยงกับข้อมูลส่วนตัวของผู้ตอบแบบสำรวจใดๆ ทั้งสิ้น ทั้งนี้ Admin ของหน่วยงาน และผู้บริหารที่รับผิดชอบการประเมินของหน่วยงาน สามารถเรียกดูสถานะ การประเมินตามแบบ EIT ได้จากเมนู “ติดตามสถานะ”

ดังนั้น องค์การบริหารส่วนตำบลเขาพระทอง จึงขอความร่วมมือผู้มารับบริการหรือผู้มีส่วนได้ ส่วนเสียภายนอกเข้าระบบ ITAS จาก QR Code และประเมินด้วยตนเอง ภายในวันที่ 30 มิถุนายน 2563

 จึงประกาศให้ทราบโดยทั่วกัน

 ประกาศ ณ วันที่ 3 เดือน มิถุนายน พ.ศ. 2563

 (นายประดับ หมื่นจร)

 นายกองค์การบริหารส่วนตำบลเขาพระทอง